மேஜர் சைத்தான் சிங் ( Major Shaitan Singh Bhati), PVC (1 டிசம்பர் 1924 – 18 நவம்பர் 1962) இந்திய இராணுவத்தின் மிக உயரிய பரம் வீர் சக்கரம் விருதைப் பெற்ற இந்திய இராணுவ அதிகாரி ஆவார். இவர் கல்லூரிப் படிப்பை முடித்த பிறகு ஜோத்பூர் இராச்சியப் படையில் இராணுவ அதிகாரியாக சேர்ந்தார். 1947-இல் இந்திய விடுதலைக்குப் பிறகு, இவர் குமாவுன் ரெஜிமெண்டில் படை அதிகாரியாக சேர்ந்தார். இவர் நாகா இனக் குழு சண்டை நிறுத்தப் போர் மற்றும் 1961 கோவா முற்றுகையில் கலந்து கொண்டவர்.